1. Anti-APRIL antikūno molekulė, apimanti sunkiosios grandinės kintamą sritį (VH), apimančią aminorūgščių seką SEQ ID Nr. 296, ir lengvosios grandinės kintamą sritį (VL), apimančią aminorūgščių seką SEQ ID Nr. 286.

2. Antikūno molekulė pagal 1 punktą, kuri yra sintetinė arba izoliuota antikūno molekulė ir (arba) yra humanizuoto antikūno molekulė.

3. Antikūno molekulė pagal bet kurį iš 1-2 punktų, kuri apima IgG1, IgG2, IgG3 arba IgG4 sunkiosios grandinės pastovią sritį ir (arba) apima lengvosios grandinės pastoviąją sritį, priklausančią kapa arba lambda lengvajai grandinei.

4. Antikūno molekulė pagal bet kurį iš 1-3 punktų, kuri apima IgG2 sunkiosios grandinės pastovią sritį.

5. Antikūno molekulė pagal 4 punktą, kuri apima kapa lengvosios grandinės pastovią sritį.

6. Antikūno molekulė pagal bet kurį iš 1-5 punktų, kuri apima Fc sritį.

7. Antikūno molekulė pagal bet kurį iš 1-6 punktų, kuri apima dvi sunkiosios grandinės kintamas sritis ir dvi lengvosios grandinės kintamas sritis, arba yra Fab, F(ab')2, Fv, Fd arba vienos grandinės Fv fragmentas (scFv).

8. Farmacinė kompozicija, apimanti antikūno molekulę pagal bet kurį iš 1-7 punktų ir farmaciniu požiūriu priimtiną nešiklį.

9. Nukleorūgšties molekulė, koduojanti antikūno molekulės pagal bet kurį iš 1-7 punktų sunkiosios grandinės kintamą sritį (VH) ir lengvosios grandinės kintamą sritį (VL).

10. Vektorius, apimantis nukleorūgšties molekulę pagal 9 punktą.

11. Izoliuota ląstelė, apimanti (i) nukleorūgšties molekulę pagal 9 punktą, (ii) nukleorūgšties molekulę, koduojančią sunkiosios grandinės kintamą sritį (VH) ir nukleorūgšties molekulę, koduojančią antikūno molekulės pagal bet kurį iš 1-7 punktų lengvosios grandinės kintamą sritį (VL), arba (iii) vektorių pagal 10 punktą.

12. Rinkinys, apimantis antikūno molekulę pagal bet kurį iš 1-7 punktų, antikūno molekulės naudojimo instrukcijas ir vieną arba daugiau iš: reagento, kuris yra ženklinimas, terapinis agentas ir prietaisas arba medžiagos, skirtos įvesti subjektui; ir, pasirinktinai, papildomai apimantis farmaciniu požiūriu priimtiną nešiklį.

13. Talpykla, apimanti antikūno molekulę pagal bet kurį iš 1-7 punktų arba kompoziciją pagal 8 punktą.

14. Anti-APRIL molekulės gamybos būdas, apimantis ląstelės pagal 11 punktą kultivavimą, esant sąlygoms, kurios leidžia gaminti antikūno molekulę, tokiu būdu pagaminant antikūno molekulę.

15. Būdas pagal 14 punktą, papildomai apimantis antikūno molekulės išskyrimą arba gryninimą.

16. Antikūno molekulė pagal bet kurį iš 1-7 punktų arba kompozicija pagal 8 punktą, skirti panaudoti taikant subjektui IgA nefropatijos gydymo būdą.

17. Antikūno molekulė, skirta panaudoti pagal 16 punktą, arba kompozicija, skirta panaudoti pagal 16 punktą, kur antikūno molekulė yra įvedama subjektui į veną arba po oda ir (arba) yra įvedama subjektui dozėmis nuo 0,1 mg/kg iki 50 mg/kg, nuo 0,2 mg/kg iki 25 mg/kg, nuo 0,5 mg/kg iki 10 mg/kg, nuo 0,5 mg/kg iki 5 mg/kg, nuo 0,5 mg/kg iki 3 mg/kg, nuo 0,5 mg/kg iki 2,5 mg/kg, nuo 0,5 mg/kg iki 2 mg/kg, nuo 0,5 mg/kg iki 1,5 mg/kg, nuo 0,5 mg/kg iki 1 mg/kg, nuo 1 mg/kg iki 1,5 mg/kg, nuo 1 mg/kg iki 2 mg/kg, nuo 1 mg/kg iki 2,5 mg/kg, nuo 1 mg/kg iki 3 mg/kg, nuo 1 mg/kg iki 10 mg/kg, nuo 1 mg/kg iki 15 mg/kg arba nuo 1 mg/kg iki 5 mg/kg, arba 1 mg/kg, 2 mg/kg, 4 mg/kg, 6 mg/kg arba 8 mg/kg, arba

fiksuota doze nuo 10 iki 1000 mg, nuo 10 iki 500 mg, nuo 10 iki 250 mg, nuo 10 iki 150 mg, nuo 10 iki 100 mg, nuo 10 iki 50 mg, nuo 250 iki 500 mg, nuo 150 iki 500 mg, nuo 100 iki 500 mg, nuo 50 iki 500 mg, nuo 25 iki 250 mg, nuo 50 iki 150 mg, nuo 50 iki 100 mg, nuo 100 iki 150 mg, nuo 100 mg iki 200 mg arba nuo 150 mg iki 250 mg.

18. Antikūno molekulė, skirta panaudoti pagal 17 punktą, arba kompozicija, skirta panaudoti pagal 17 punktą, kur antikūno molekulė yra įvedama vieną kartą per savaitę, du kartus per savaitę, vieną kartą per dvi savaites arba vieną kartą per keturias savaites, arba vieną kartą per mėnesį, vieną kartą per du mėnesius arba vieną kartą per tris mėnesius.

19. Antikūno molekulė, skirta panaudoti pagal bet kurį iš 16-18 punktų, arba kompozicija, skirta panaudoti pagal bet kurį iš 16-18 punktų, kur minėtas būdas papildomai apima IgA lygio nustatymą subjekto periferinio audinio mėginyje.

20. Antikūno molekulė, skirta panaudoti pagal 19 punktą, arba kompozicija, skirta panaudoti pagal 19 punktą, kur periferinis audinys yra serumas, gleivinės audinys arba kaulų čiulpai.

21. APRIL molekulės aptikimo būdas, apimantis subjekto ląstelės arba mėginio kontaktavimą su antikūno molekule pagal bet kurį iš 1-7 punktų, tokiu būdu aptinkant APRIL molekulę, kur APRIL molekulė yra aptinkama *in vitro* arba *ex vivo* sąlygomis.

22. APRIL molekulės aptikimo būdas pagal 21 punktą, kur antikūno molekulė yra sujungta su aptinkama žyme.